हुड्डा ने सत्ता में रहते हुए जींद के लिए कुछ नहीं किया : प्रेमलता
उचाना | भाजपाविधायक प्रेमलता ने कहा कि दस साल तक सत्ता में रहते हुए भूपेंद्र सिंह हुड्डा ने जिले के लिए कुछ नहीं किया। राजनीति द्वेष भावना के कारण विकास, रोजगार में मामले में जींद की उपेक्षा की गई। प्रेमलता रविवार देर शाम को डूमरखां गांव में पत्रकारों से बातचीत कर रही थीं। विधायक ने कहा कि पहली बार भाजपा को सत्तासीन करके प्रदेश के लोगों ने ऐसी सरकार बनाने का काम किया है जो समान विकास, समान रोजगार की सोच रखती है। भाजपा की सरकार बनने से प्रदेश के अच्छे दिनों की शुरुआत हुई है। प्रदेश के साथ-साथ राजनीति द्वेष भावना से पिछड़े जींद जिले, उचाना हलके के भी अच्छे दिनों की शुरुआत हुई है। हलके में 12 अप्रैल को आयोजित जनसभा में जो-जो घोषणाएं सीएम मनोहरलाल खट्टर ने की थी, सब पर काम शुरू हो रहा है। इस मौके पर हरेंद्र डूमरखां, अमरजीत श्योकंद, धर्मेंद्र चहल, विक्रम श्योकंद, रामचंद्र अत्री, श्रीकांत कहसून, ईश्वर फौजी, राकेश उचाना मौजूद रहे।
उचाना. लोगोंकी समस्याओं को सुनते हुए विधायक प्रेमलता।
awa_Deva hin_Deva hin_Deva